**cimerHÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám:  Napirend sorszáma: |  |

**ELŐTERJESZTÉS**

**Hévíz Város Önkormányzat Képviselő-testülete**

**2017. május 25-ei nyilvános ülésére**

**Tárgy:** A Gazdasági Műszaki ellátó Szervezet Szervezeti és Működési Szabályzatának felülvizsgálata

**Az előterjesztő:** Papp Gábor polgármester

**Készítette:** Laczkó Mária Gamesz intézményvezető

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete a 47/2015. (II. 27.) számú határozatával hagyta jóvá a GAMESZ jelenleg érvényben lévő SZMSZ-ét 2015. április 01-ei hatálybalépéssel.

Az SZMSZ felülvizsgálata során megállapítottuk, hogy több pontján lényeges változásokat kellett végrehajtani, ezért célszerű a korábbi SZMSZ-t hatályon kívül helyezni, újat alkotni, és nem módosítani.

A változások indokai a következők:

* az alapító okirat módosításra került azóta, változott a kormányzati funkciók köre
* az intézmény szervezeti egységeinek csak a létszámai voltak feltüntetve, a munkakörei nem voltak nevesítve, így most a munkakörök és feladataik nevesítésre kerültek
* elmúlt évben változások voltak a közalkalmazotti létszámban, munkakörök szűntek meg illetve olvadtak egybe
* ezek függvényében a szervezeti ábra is pontosításra került

Tisztelt Képviselő-testület kérem, hogy az előterjesztést megvitatni és a GAMESZ új Szervezeti és Működési Szabályzatát elfogadni szíveskedjenek!

A döntés egyszerű többséget igényel.

**2.**

**Határozati javaslat**

1. Hévíz Város Önkormányzat Képviselő-testülete a GAMESZ Szervezeti és Működési Szabályzatát az előterjesztés melléklete szerint 2017. június 1-i hatályba lépéssel jóváhagyja.
2. A Képviselő-testület felkéri a Polgármestert, hogy a GAMESZ vezetőjét a döntésről értesítse és hívja fel a figyelmet a Szervezeti és Működési Szabályzat intézményi körben történő kihirdetésére.

Felelős: Papp Gábor polgármester

Határidő: 2017. június 15.