cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám: PMK/ 60- /2017.  Napirend sorszáma: |  |

vonal

**ELŐTERJESZTÉS**

**ELŐTERJESZTÉS**

**Hévíz Város Önkormányzat Képviselő-testülete**

**2017. május 25-i nyilvános ülésére**

**Tárgy:** Pályázat benyújtása a horvát-magyar határon átnyúló programban a Pócza Villa energiahatékonyságát célzó **“RefurbCulture”** c. projektre.

**Az előterjesztő:** Papp Gábor polgármester

**Készítette:**  Olt István városfejlesztési osztályvezető

**Megtárgyalta:** Pénzügyi- Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Az Interreg V-A Magyarország-Horvátország Együttműködési Program keretében meghirdetett felhívásra Kapronca kezdeményezésével a **“RefurbCulture”** c. pályázat Hévíz részvételével valósulnak meg, benyújtásának **határideje 2016. május 31-e**. A projekt célja az energiahatékonyság növelése a középületekben. Ezen belül a kulturális örökséget képviselő épületek energetikai felújításának megtervezése és határon átnyúló akcióterv- és stratégiafejlesztés a kulturális örökségvédelem területén.

A projekt résztvevői:

* Kapronca Önkormányzata (HR), mint vezető partner
* Hévíz Város Önkormányzata (HU)
* Északi Regionális Energia Ügynökség (HR)

A projekt kilenc fő elemre épül, amelyek:

**1. Projekt adminisztráció és menedzsment** – a projektszintű irányítás, koordináció.

**2. Tájékoztatás és nyilvánosság** – általános kommunikációs feladatok.

**3. A kulturális örökséget képviselő épületeken végrehajtott átalakítások kutatása és elemzése** – Részletes kutatás és elemzés a teljes körű vagy részleges energetikai felújítások (homlokzat, ablakok, fűtés, hűtés, stb.) kivitelezéséről a különböző kulturális örökséget képviselő épületeken a határ mindkét oldalán, valamint az átalakítások turisztikai hatásairól.

**4. A kulturális örökséget képviselő épületek módszeréről szóló kutatás és elemzés** – Kutatás és elemzés a kulturális örökséget képviselő épületeken végrehajtott felújításokról az EU-ban, felújítási módszerekről, a felújított épületek turisztikai hatásáról stb.

**5. Akcióterv a kulturális örökséget képviselő épületek energetikai átalakításáról** – a kulturális örökséget képviselő épületek és a szükséges felújítások azonosítása, javaslat ezen épületek felújításának megvalósítására, beleértve a végrehajtás módszerét, a finanszírozási lehetőségeket stb. A cselekvési terv egy operatív dokumentum a turisztikai kínálat vonzóbbá tétele érdekében.

**7. Határon átnyúló stratégia a kulturális örökséget képviselő épületek energetikai átalakításáról** –A stratégia alapul szolgál a kulturális örökséghez kapcsolódó turisztikai fejlesztések megvalósításához. A stratégia magába foglalja a célok és intézkedések meghatározását, illetve a szükséges erőforrásokat. Egy közös, határon átnyúló képzés megszervezésére is sor fog kerülni a stratégia végrehajtásában érintettek részére.

8. Projektdokumentáció fejlesztése a kulturális örökséget képviselő épületek energetikai felújításáról – A projekt utolsó szakaszában készül egy dokumentum a kulturális örökséget képviselő épület energetikai felújításáról. *Ennek keretében kerül megvalósításra a hévízi Pócza-villa energetikai felújításának programterve, engedélyezési és kiviteli tervének elkészítése.*

*Hévíz város belső üdülőövezeti részén levő ingatlanon a Pócza család építtette. Az épület a volt Mexikó-telephez tartozó területen épült. Az építés éve nem határozható meg egyértelműen. Egyes források az építés kezdetét 1905-re, mások 1912-re, illetve az I. világháború utáni nagy fürdőtelep építési láz idejére az 1920-as évekre teszi. A várost a múlt század elején jellemző elegáns villaépítészet romantikáját közvetíti az épület, faragott oromzatdíszével, szellős homlokzatosztásával.*

*A magánpanzióként működő épület a II. világháború után államosításra került. Ezután az 1990-es évekig Béke Szálló néven működött, majd a rendszerváltással a város tulajdonába került.*

*A város ide helyezte el az alapellátás orvosi rendelőit. Az alapellátás a mai napig is ebben az épületben működik.*

*Az épület a mai kor színvonalának mind energetikai mind funkcionalitás szempontból se igazán felel meg.*

*Egy átfogó energetikai korszerűsítéssel, felújítással azonban a kor igényeinek megfelelő épület jöhet létre, mely képes lenne megőrizni azt az épített örökséget, melyre méltán büszke Hévíz város önkormányzata.*

Műszaki tartalom:

Programterv

- Nyitó energetikai audit

- Energia megtakarítás lehetőségének vizsgálata

- Alternatív energiatermelő berendezések alkalmazási lehetőségeinek vizsgálata

- Építész állapotrögzítő vázlattervek készítése M=1:200 léptékben

- Vizsgálati eredmények összegzése, tervezési program összeállítása

Engedélyezési terv

- Építész felmérési állapotrögzítő tervek M= 1:100 léptékben

- Faanyag védelemi szakvélemény készítése az épület, fa tartószerkezetiről

- Alternatív energiafelhasználáshoz kapcsoló szolgáltatói hozzájárulások engedélyek beszerzése

- Építész engedélyezési terv készítése M= 1:100

Alaprajzok

Metszetek

Homlokzatok

o Építész műszaki leírás

o Gépész műszaki leírás

Energetikai méretezés

o Villamos műszaki leírás

o Akadálymentesítési műszaki leírás

o Tűzvédelmi műszaki leírás

- Tartószerkezeti szakértői vélemény, különös tekintettel az alternatív energia hasznosítására vonatkozó berendezések elhelyezésére, beépítésére

Kiviteli terv

- Építész kiviteli terv M=1: 50

Alaprajzok

Metszetek

Homlokzatok

Részletrajzok M=1:20, M=1:10

Konszignációk

Műszaki leírás

Árazott és árazatlan költségvetés

o Gépész kiviteli tervek

Vízellátás

Fűtés, hő ellátás

Hűtés, szellőztetés

Csapadékvíz elvezetés

Gépész műszaki leírás

Árazott és árazatlan költségvetés

o Villamos kivitel tervek

Alternatív energia termelő berendezések terve

Villamos műszaki leírás

Árazott és árazatlan költségvetés

**9. Kulturális-turisztikai esemény műemlék túrával** – Közös kulturális-turisztikai esemény műemlék túrával Kaproncán és Hévízen. A résztvevők felkeresik azokat a helyeket, amelyek a város kulturális identitása szempontjából kiemelkedőek. Az esemény lehetőséget biztosít a résztvevőknek a történelmi és kulturális szempontból releváns helyek megtekintése során megtapasztalni Kapronca és Hévíz kultúráját.

A **projekt teljes költségvetése** 249 145,15 EUR, ebből a tervezet szerint **Hévíz Önkormányzatának feladatai megvalósításához 80 000 EUR** összegnyi keret állna rendelkezésre. Ennek 85 %-a uniós finanszírozás, 10%-a hazai társfinanszírozás, az önrész pedig 5%, (4 000 EUR) amely leírható személyi költségként.

|  |  |  |
| --- | --- | --- |
| **RefurbCulture költségvetés** |  |  |
| **Hévíz** |  |  |
|  |  |  |
| **Személyi költség** | **12 280,00 €** |  |
| **Adminisztrációs költség** | **1 842,00 €** |  |
| **Útiköltség** | **352,00 €** |  |
| **Külső szakértői költségek** |  |  |
| Pócza-villa energiahatékony felújításához szükséges tervek elkészítése | 30 000,00 € |  |
| kulturális örökséget képviselő épületeken végrehajtott átalakítások kutatása és elemzése | 6 000,00 € |  |
| kulturális örökséget képviselő épületek módszeréről szóló kutatás és elemzés | 6 000,00 € |  |
| Akcióterv és határon átnyúló stratégia a kulturális örökséget képviselő épületek energetikai átalakításáról | 16 000,00 € |  |
| Catering | 1 650,00 € |  |
| Busztranszfer Kaproncára a kulturális-turisztikai rendezvényre | 500,00 € |  |
| Kommunikációs költségek | 4 405,00 € |  |
| **Felszerelés, munkaeszközök** | **1 000,00 €** |  |
| ***Összesen*** | ***80 029,00 €*** |  |
| EU támogatás 85% | 68 024,65 € |  |
| Hazai társfinanszírozás 10% | 8 002,90 € |  |
| Önerő | 4 001,45 € |  |

A projekt tervezett időtartama: 16 hónap. Az önerő forrása a határozati javaslat szerint a 2016. évi költségvetésben rendelkezésre áll.

Magyarország helyi önkormányzatairól szóló 2011. évi CLXXXIX. törvény 42. § 6. pontja alapján a képviselő-testület kizárólagos hatásköre a megállapodás külföldi önkormányzattal való együttműködésről.

A fentiek alapján kérem a Tisztelt Képviselő-testületet az alábbi határozati javaslat elfogadására. A döntés minősített szótöbbséget igényel.

**II.**

**HATÁROZATI JAVASLAT**

1. Hévíz Város Önkormányzat Képviselő-testülete az előterjesztésben foglaltakat megismerte, azt elfogadja.
2. A Képviselő-testület egyetért, és egyben elrendeli, hogy a horvát-magyar határon átnyúló programban keretén belül, önkormányzati épületek energiahatékonyságát célzó **“RefurbCulture”** c. projekt kerüljön benyújtásra 80 029 Euró összköltségvetéssel, melyből támogatás 76 027,55 €, a szükséges önerő mértéke 4001,45 Euró.
3. A Képviselő-testület, a pályázat megvalósításhoz a szükséges önerőt, 4001,45 Eurót, jelen árfolyamon 1 268 460 Ft-ot, a Hévíz Város Önkormányzat 2017. évi költségvetési rendelete, 4/2017.(II.13) személyi juttatások és azok járulékai terhére biztosítja.

Felelős: Papp Gábor, polgármester

Határidő: 2017. május 27.

1. A képviselőtestület felkéri a jegyzőt, hogy Hévíz Város Önkormányzat 2017. évi költségvetéséről szóló 4/2017.(II.13) számú rendelet módosítására irányuló rendelet-tervezet kidolgozásáról gondoskodjon.

Felelős: dr. Tüske Róbert, jegyző

Határidő: 2017. július 31.

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Adorján Zoltán | ügyintéző |  |  |
| Olt István | Osztályvezető |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |