**ELŐTERJESZTÉS**

**Hévíz Város Önkormányzat Képviselő-testülete**

**2017. május 25-ei nyilvános ülésére**

**Tárgy:** Átfogó értékelés Hévíz Város Önkormányzat 2016. évi gyermekjóléti és gyermekvédelmi feladatainak ellátásáról

**Az előterjesztő:** Papp Gábor polgármester

**Készítette:** Fábiánné Hoffman Márta mb. hatósági osztályvezető

Varga András TASZII intézményvezető

Farkas Cecília TASZII Család- és Gyermekjóléti Szolgálat szakmai vezető

**Megtárgyalta:** Oktatási, Kulturális és Sport Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

Polgármester

**1.**

**Tárgy és tényállás ismertetése**

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban Gyvt.) 96. § (6) bekezdése értelmében „A települési önkormányzat és az állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít.”

Az értékelést - a képviselő-testület általi megtárgyalást követően - meg kell küldeni a gyámhatóságnak, azaz a Zala Megyei Kormányhivatal Hatósági Főosztály Szociális és Gyámügyi Osztályának.

A gyámhatóság az értékelés kézhezvételétől számított harminc napon belül javaslattal élhet a települési önkormányzat felé. Amennyiben javaslat érkezik, a képviselő-testületnek hatvan napon belül érdemben meg kell vizsgálnia azt, és az állásfoglalásáról, intézkedéséről tájékoztatnia kell a gyámhatóságot.

Az átfogó értékelés tartalmi követelményeit a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Kormányrendelet (a továbbiakban: Gyer.) 10. számú melléklete határozza meg. A Gyer-ben meghatározott tartalmi követelmények figyelembevételével készítettük el a gyermekvédelem helyzetéről szóló 2016. évi beszámolót.

Az értékelés a 10. számú melléklet alapján bemutatja:

*1. A település demográfiai mutatói, különös tekintettel a 0-18 éves korosztály adataira.*

*2. Az önkormányzat által nyújtott pénzbeli, természetbeni ellátások biztosítása: a rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága, egyéb, a* [*Gyvt.-ben*](https://uj.jogtar.hu/) *nem szabályozott pénzbeli vagy természetbeni juttatásokra vonatkozó adatok, gyermekétkeztetés megoldásának módjai, kedvezményben részesülőkre vonatkozó statisztikai adatok.*

*3.Az önkormányzat által biztosított személyes gondoskodást nyújtó ellátások bemutatása: gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.*

*4-5.*

*6.A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.*

*7. Jövőre vonatkozó javaslatok, célok meghatározása a* [*Gyvt.*](https://uj.jogtar.hu/) *előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).*

*8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.*

*9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).*

1. **A település demográfiai mutatói, különös tekintettel a 1-18 éves korosztály adataira.**

Hévíz város lakosságszáma 2016. december 31-én 4705 fő volt, míg 2015. évben 4774 fő.

A lakosság korcsoportonkénti megoszlását az alábbi táblázat mutatja (2016. év)

|  |  |  |  |  |  |  |
| --- | --- | --- | --- | --- | --- | --- |
| Korosztály | 0-3 év | 4-6 év | 7-13 év | 14-18 év | 18 év feletti | Összesen |
| Fő | 94 | 87 | 221 | 174 | 4 129 | 4 705 |

Adatforrás: Népesség nyilvántartás – Hévíz

2016. évben 19 gyermek született, 2015. évben 23 gyermek született, a születésszám 2014. évben 27 fő volt.

A lakosság korösszetétele kedvezőtlennek tekinthető, mivel alacsony a fiatalkorúak és meglehetősen magas az idős népesség aránya, a 0-18 éves korosztály a város lakosságán belül 12,24 %-os arányban van jelen.

|  |  |  |  |  |  |
| --- | --- | --- | --- | --- | --- |
| 2016. év | 0-18 éves | 19-59 éves | 60-79 éves | 80-100 éves | Összesen |
| Fő | 576 | 2353 | 1425 | 351 | 4705 |

Adatforrás: Népesség nyilvántartás – Hévíz

A város lakosságszáma évek óta csökken (2016. évben az előző évhez képest 69 fővel), ezen belül a 0-18 éves korosztály létszáma évről-évre kevesebb, mely tendencia az alábbi diagramon jól látható.

Adatforrás: Népesség nyilvántartás - Hévíz

1. **Az önkormányzat által nyújtott pénzbeli, természetbeni ellátások biztosítása:**

A pénzbeli és természetbeni ellátások a szociálisan hátrányos helyzetű családokat segíti annak érdekében, hogy a nehéz anyagi körülmények között élő családok terheit csökkentse, a gyermekek hátrányos helyzetét mérsékelje, illetve a gyermek családi környezetben történő ellátása biztosított legyen.

**2.1. Rendszeres gyermekvédelmi kedvezmény**

A Gyvt. 19. §-a értelmében a **rendszeres gyermekvédelmi kedvezmény**re való jogosultság megállapításának célja annak igazolása, hogy a gyermek szociális helyzete alapján a meghatározott gyermekétkeztetés normatív kedvezményének, természetbeni támogatásnak, a Gyvt-ben és más jogszabályban meghatározott egyéb kedvezményeknek az igénybevételére jogosult.

A rendszeres gyermekvédelmi kedvezményre való jogosultság fennállása esetén évente két alkalommal pénzbeli támogatás kerül folyósításra. A pénzbeli támogatás összege 2016. évben is alkalmanként és gyermekenként 5800 Ft/fő volt, mely Erzsébet utalvány formájában kerül az arra jogosultakhoz, melyet tanszer, élelmiszer egyéb iskoláztatáshoz szükséges termékek megvásárlására költhettek el.

# A rendszeres gyermekvédelmi kedvezményt a központi költségvetés biztosítja, és a települési jegyző a Gyvt-ben meghatározott feltételek szerint megállapítja a jogosultságot.

# A jegyző a kedvezményre való jogosultságot a gyermeket gondozó családban az egy főre jutó havi jövedelem összege és a vagyoni helyzet alapján bírálja el. A jövedelemhatár a gyermekét egyedül nevelő szülő esetében 39 900 Ft, a gyermekét nem egyedül nevelő szülő esetében 37 050 Ft, a vagyoni értékhatár külön-külön számított értéke az 570 000 Ft-ot, egybeszámított értéke pedig az 1 995 000 Ft-ot nem haladhatja meg. Amennyiben a fenti jövedelmi és vagyoni határ valamelyikét átlépi a kérelmező, úgy kérelmét el kell utasítani.

Rendszeres gyermekvédelmi kedvezmény 28 gyermek részére került megállapításra. A rendszeres gyermekvédelmi kedvezményre való jogosultság megállapítása alapján, a gyermek szociális helyzete alapján jogosult a gyermekétkeztetés normatív kedvezményének, valamint az évi természetbeni támogatásnak, és külön jogszabályban meghatározott egyéb kedvezmények igénybevételére.

A 2016. évben rendszeres gyermekvédelmi kedvezményre vonatkozó kérelem nem került elutasításra a fent említett feltételek átlépése miatt.

2016. évben a rendszeres gyermekvédelmi kedvezményre jogosult gyermekek száma augusztus hónapban 21 kiskorú, 4 nagykorú, november hónapban 27 kiskorú, 4 nagykorú volt. Összesen 324 800 Ft értékű Erzsébet utalványra fordított támogatás került kiutalásra.

**2.2** **Az önkormányzat által nyújtott pénzbeli, természetbeni ellátások**

A települési önkormányzat képviselő-testülete a rendeletében meghatározott módon és feltételek szerint a gyermek és fiatal felnőtt rászorultságára tekintettel pénzbeli támogatást állapíthat meg.

# A szociális támogatási rendszer 2015. március 1. napján bekövetkezett törvényi változása alapján a települési támogatásról szóló 11/2015. (II. 26.) önkormányzati rendelet (a továbbiakban: Ör.) került megalkotásra, megőrizte és kibővítette a 2015. február 28. napjáig hatályos szociális ellátási formákat. Az Ör. hatályba lépése óta több módosításon ment végbe, amely a családok és a gyermekek támogatását szolgálja.

A gyermek nevelésére rendkívüli települési támogatást általában gyermeküket egyedül nevelő szülők, szociálisan rászorult családok, alacsony foglalkoztatottságú személyek igénylik.

# Rendkívüli települési támogatás állapítható meg annak a személynek, aki létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzd, és havi jövedelme az öregségi nyugdíj mindenkori legkisebb összegének 275%-át, egyedül élő vagy egyedülálló esetén 310%-át nem haladja meg.

# Rendkívüli települési támogatási kérelem indokaként 2016. évben a kérelmezők 231 esetben a gyermekneveléssel kapcsolatos költségeket jelölték meg.

1. **Születési támogatás**

Az Ör. 27. §-a alapján a polgármester egyszeri, 50 000 Ft összegű támogatást biztosít a szülőnek *gyermeke születését követő száznyolcvan napon belül az egy főre számított családi jövedelem* figyelembe vételével. 2016. évben ezen a jogcímen 17 esetben segítette az önkormányzat az újszülött gondozási költségeinek fedezését, összesen 850 000 Ft összegben.

1. **Iskolakezdési támogatás**
2. július 6. napjával új támogatási forma került bevezetésre, amellyel az általános iskolai tanulók iskolakezdéséhez biztosít a rászorulóknak segítséget az önkormányzat. Iskolakezdési támogatás állapítható meg annak a szülőnek, törvényes képviselőnek, akinek alapfokú oktatási intézményben tanuló hévízi lakóhelyű, vagy az életvitelszerűen Hévízen lakó és bejelentett tartózkodási helyű gyermeke van. Az iskolakezdési támogatás nyújtásának feltétele, hogy az egy főre jutó havi jövedelem a kérelmező családjában az öregségi nyugdíj mindenkori legkisebb összegének 400%-át (114.000 Ft-ot) nem haladja meg. A pénzbeli támogatás összege gyermekenként 8000 Ft.

A bevezetés évében 56 kérelem érkezett, és 82 gyermek részére került 656 000 Ft összegben támogatás megállapításra, ezen támogatási forma bevezetésével az oktatásban részt vevők teljes köre lefedésre került, hiszen elmondhatjuk, hogy az önkormányzat az alapfokú oktatási intézményekben tanulóktól a felsőfokú képzésig minden oktatási formában részt vevőt támogat.

1. **Hévíz Hazavár Önkormányzati útiköltség hozzájárulás és ösztöndíj**

A középfokú oktatásban részesülők részére Hévíz Város Önkormányzat Képviselő-testülete „Hévíz Hazavár” Önkormányzati Útiköltség hozzájárulás és Ösztöndíj elbírálásának helyi szabályozásáról szóló 14/2015. (XI. 27.) önkormányzati rendelet szerint - az önkormányzat költségvetésének terhére - utazási költséget és ösztönzést biztosít a jobb tanulmányi eredmény elérésére. Az útiköltség tekintetében havi háromszori oda-vissza utazást támogat, egy tanulmányi féléven belül, míg az ösztöndíj a rendeletben meghatározott tanulmányi átlagokhoz kötött, havi összegű támogatás az adott félévre. A 2015. december 1. napjától hatályos, a korábbi szabályozást váltó önkormányzati rendelet új eleme, hogy a hiányszakmák közül - Az Országos Képzési Jegyzékről és az Országos Képzési Jegyzék módosításának eljárásrendjéről szóló [150/2012. (VII. 6.) Korm. rendelet 1. mellékletének](https://uj.jogtar.hu/) 2.2.5 pontú jelmagyarázat - *a)* Egészségügy, vagy *b)* Vendéglátás- turisztika szakmacsoportban tanulók esetében az ösztöndíj összege tanulmányi átlag vonatkozásában sávonként 1000 Ft/hó növekszik.

1. **Bursa Hungarica Felsőoktatási ösztöndíj pályázat**

A Bursa Hungarica Felsőoktatási ösztöndíj pályázat keretében Hévíz Város Önkormányzat Képviselő-testülete döntése alapján 2016. évre 48 diák részére összesen 2 300 000 Ft támogatást biztosított. Az önkormányzati ösztöndíj összege egységesen 5000 Ft / hó.

**2.3.** **Gyermekétkeztetés** a három nevelési, oktatási intézményben a Gazdasági, Műszaki Ellátó Szervezet által működtetett konyha révén történik. A gyermekétkeztetést 569 fő vette igénybe átlagosan, amelyből 271 fő a hévízi gyermek. Az étkezésben részt vevő gyermekek 37,4 %-a részesült 50%-os vagy 100 %-os kedvezményben.

#### Szünidei gyermekétkeztetés

**A Gyvt. 2016. január 1. napi módosítása értelmében a** települési önkormányzat a szünidei gyermekétkeztetés keretében a szülő, törvényes képviselő kérelmére a déli meleg főétkezést  a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosítja, és ezen kívül további gyermekek, így különösen a rendszeres gyermekvédelmi kedvezményre jogosult gyermekek részére ingyenesen biztosíthatja.

A Gyvt. előírása szerint megszervezésre került az érintettek részére, hogy a nyári szünetben legalább 43 munkanapon illetve az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon szülő, törvényes képviselő kérelmének megfelelő időtartamban a szünidei étkezés biztosítása.

Hévíz Város Jegyző a jogszabályban meghatározottak figyelembe vételével tájékoztatta az érintetteket a szünidei gyermekétkezéssel kapcsolatos tudnivalókról.

**Rendszeres gyermekvédelmi kedvezményre jogosult gyermekek részére ingyenes nyári szünidei étkezés**

# Hévíz Város Önkormányzat Képviselő-testületének 152/2016. (V. 26.) határozata értelmében ingyenesen biztosította a 2016. évi nyári szünidei gyermekétkeztetést, a déli meleg főétkezés vonatkozásában a hévízi lakóhelyű, vagy az életvitelszerűen Hévízen lakó és bejelentett tartózkodási helyű rendszeres gyermekvédelmi kedvezményre jogosult gyermek részére amennyiben azt a szülő vagy törvényes képviselő írásban kérelmezte.

A Képviselő-testület az ingyenesen biztosított déli meleg főétkezés időtartamát, a kedvezményre jogosultak teljes körére vonatkozóan, 50 munkanapban határozza meg, amely 2016. június 20. napjától 2016. augusztus 26. napjáig szólt.

A Gyvt. alapján ingyenesen 5 gyermek vette igénybe a nyári déli meleg főétkezést, 12 gyermek rendszeres gyermekvédelmi kedvezményben részesülő gyermeknek az önkormányzat költségvetéséből került az étkezés biztosításra.

A 2016. évi tavaszi szünetben 2 fő, őszi szünetben 1 fő, téli szünetben 3 fő élt az ingyenes szünidei gyermekétkezés lehetőségével.

A gyermekvédelmi kedvezményre jogosultak nyári szünidei déli meleg főétkezésének a költsége 115 771 Ft. volt.

A Gyvt. 151. § törvényi előírásainak alkalmazásával az intézményi étkezési ellátottak száma a kedvezmények figyelembevételével az alábbi táblázat szerint alakult:

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Intézmény | 100 %-os kedvezményben részesülők száma | | | | 50 %-os kedvezményben részesülők száma | | | | Normatív kedvezményben nem részesülő száma | | | | Étkeztetettek száma összesen | | | | Étkez-tetettek száma mind-összesen | Összes étkeztetett gyermek között az étkeztetést biztosító önkormányzat területén lakóhellyel, ennek hiányában tartózkodási hellyel rendelkezők száma |
|
| négyszeri étkezésben részesül | háromszori étkezésben részesül | tízórai + ebédben részesül | csak ebédben részesül | négyszeri étkezésben részesül | háromszori étkezésben részesül | tízórai + ebédben részesül | csak ebédben részesül | négyszeri étkezésben részesül | háromszori étkezésben részesül | tízórai + ebédben részesül | csak ebédben részesül | négyszeri étkezésben részesül | háromszori étkezésben részesül | tízórai + ebédben részesül | csak ebédben részesül |
| Bölcsőde | 11 |  |  |  | 0 |  |  |  | 7 |  |  |  | 18 |  |  |  | 18 | 14 |
| Óvoda |  | 82 |  |  |  | 0 |  |  |  | 29 |  |  |  | 111 |  |  | 111 | 72 |
| Általános iskola |  | 41 |  | 3 |  | 34 |  | 18 |  | 128 |  | 96 |  | 203 |  | 117 | 320 | 162 |
| Gimnázium |  |  |  |  |  |  |  | 22 |  |  |  | 86 |  |  |  | 108 | 108 | 23 |
| Kollégium |  |  |  |  |  |  | 2 |  |  |  | 10 |  |  |  | 12 |  | 12 |  |
| **Összesen** | **11** | **123** |  | **3** | **0** | **34** | **2** | **40** | **7** | **157** | **10** | **182** | **18** | **314** | **12** | **225** | **569** | **271** |

Adatforrás: GAMESZ

1. **Az önkormányzat által biztosított személyes gondoskodást nyújtó ellátások bemutatása:**

# Hévíz Város Önkormányzat Képviselő-testülete a Gyvt-ben meghatározottaknak megfelelően a szociális szolgáltatásokról és a személyes gondoskodást nyújtó gyermekjóléti ellátásokról 21/2014. (IV. 29.) önkormányzati rendeletében szabályozza a személyes gondoskodást nyújtó gyermekvédelmi alapellátások formáit, igénybevételük feltételeit.

Önkormányzatunk a [Gyvt. 15. § (2) bekezdésében](http://uj.jogtar.hu/) meghatározott személyes gondoskodást nyújtó gyermekjóléti alapellátások közül:

*a) a* gyermekjóléti szolgáltatást a Teréz Anya Szociális Integrált Intézmény Családsegítő és Gyermekjóléti Szolgálat – a továbbiakban Szolgálat - útján,

*b)*gyermekek napközbeni ellátását (bölcsődei ellátás) a Teréz Anya Szociális Integrált Intézmény Bölcsőde (a továbbiakban: Bölcsőde) útján biztosította az elmúlt évben.

A Szolgálat 2016. évi beszámolóját az 1. számú melléklet tartalmazza.

A gyermekek napközbeni ellátása az önkormányzat által fenntartott bölcsödében és óvodában, biztosított. Az óvoda nyári nyitva tartását úgy alakította, hogy az egész szünidő alatt biztosított volt a gyermekek elhelyezése.

Hévíz Város Önkormányzat évek óta nyári napközit szervez azoknak a 6 és 14 éves kor közötti hévízi lakcímmel rendelkező vagy a hévízi Illyés Gyula Általános Iskolába járó gyermekeknek, akiknek az elhelyezését a szülők nem vagy csak nehézkesen tudják megoldani a nyári szünidőben. A napközi 2016. június 27. és augusztus 19. között 8 héten át várta a gyermekeket az Illyés Általános Iskolában. Az Általános Iskola az Önkormányzattal együttműködve kreatív kézműves programokkal, sportfoglalkozásokkal, mozi-látogatással színesítette a gyermekek programját. Az előző évhez hasonlóan nagyon magas volt a jelentkezők száma, heti 70-80 kisgyermek vette igénybe a színes programokat. A gyermekfelügyeleti feladatok ellátását az általános iskola pedagógusai biztosították.

**4. – 5. értékelési pontok hatályon kívül helyezésre kerültek.**

**6. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők működését engedélyező hatóság ellenőrzésének alkalmával tett megállapítások bemutatása:**

A Zala Megyei Kormányhivatal Gyámügyi és Igazságügyi Főosztály Szociális és Gyámügyi Osztálya a jegyző gyámügyi és gyermekvédelmi hatósági tevékenységének ellenőrzését folytatta le helyszíni ellenőrzés, iratellenőrzés (iratbekérés) adat- és információkérés formájában. Az ellenőrzése szempontja volt a kötelező nyilvántartások vezetése, a gyámhatósági ügyintézés ellenőrzése, a rendszeres gyermekvédelmi kedvezményre való jogosultság megállapításával kapcsolatos ügyintézés, a hátrányos, halmozottan hátrányos helyzet megállapításával kapcsolatos eljárás (megállapítás, kérelem elutasítása) vizsgálata.

A ZAC/100/1066-2/2016. számú vizsgálati jelentés nagyobb hiányosságot nem állapított meg, utóellenőrzés lefolytatására nem került sor.

A Kormányhivatal a személyi és tárgyi feltételeket, az ügyfélfogadás feltételeit biztosítottnak értékelte, a jogszabályban előírt kötelező nyilvántartások vezetése folyamatos. Az összegző értékelés leginkább a hatályos jogszabály szerinti nyomtatvány alkalmazására, továbbá, hogy a hozott határozatok az adott ügyre vonatkozóan tartalmazzák a jogszabályokat, és részletesen, a konkrét egyedi esetekre vonatkozó döntés indokolásra, továbbá egyes jövedelemszámítási, tartási kötelezettség megállapítási vizsgálatra hívták fel a jegyző figyelmét.

A Nemzeti Rehabilitációs és Szociális Hivatal Szociális Főosztály (a továbbiakban: NRSZH) Hévíz Város Önkormányzat fenntartásában működő Teréz Anya Szociális Integrált Intézmény által nyújtott szociális étkeztetés, családsegítés, házi segítségnyújtás, gyermekjóléti szolgáltatás, időskorúak nappali ellátása, bölcsőde, jelzőrendszeres házi segítségnyújtás, idősek otthona működésének ellenőrzése tárgyában hatósági ellenőrzési jegyzőkönyvét a 2015. június 24. napi ellenőrzésről megküldte. Az ellenőrzést lezáró SHF-A/5997/2016. számú végzés 2016. március 16. napján került a fenntartó részére megküldésre, amelyben a hiányosság vagy más jogsértés megszüntetésére illetve a jogszerű működés helyreállítására a szükséges intézkedések – négy hónapos határidővel – kerültek megtételre. Az NRSZH ellenőrzése alapján a kért módosítások a TASZII alapdokumentumokban átvezetésre kerültek, nyomtatványok aktualizálása és az iratok pótlása megtörtént, a családsegítés kapcsán az ellátotti nyilvántartás áttekintésre került és a hiányzó adatok szintén pótlásra kerültek, továbbá az előírt hiányosságok egyes tárgyi feltételek kivétel teljes körűen megtörténtek.

A bölcsőde tárgyi feltételei teljesítését, határidő meghosszabbítással 2016. szeptember 15. napjáig teljesítette a fenntartó, illetve nyilatkozott egyes munkálatok folyamatba helyezéséről (pld. utcai zaj, por, gázszennyeződés és a szél szabad beáramlásának megakadályozása miatt a kerítés mellé cserjesor telepítése az őszi időszakban stb.)

**7. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések):**

Az önkormányzat feladata a gyermekek védelme helyi ellátó rendszerének kiépítése és működtetése, a területén lakó gyermekek ellátásának megszervezése.

#### Hévíz Város Önkormányzat feladatait a Gyvt. 94. §-a határozza meg, ennek figyelembevételével biztosítja a személyes gondoskodást nyújtó gyermekjóléti alapellátásokat, illetve a törvényben foglaltak figyelembevételével szervezi és közvetíti a máshol igénybe vehető ellátásokhoz való hozzájutást.

A települési önkormányzat hatáskörébe tartozó gyermekvédelmi és gyermekjóléti feladatait a Hévízi Polgármesteri Hivatal Hatósági Osztálya látja el. A gyermek veszélyeztetettségét, illetve a család, a személy krízishelyzetét észlelő rendszer (a továbbiakban jelzőrendszer) a szociális, gyerekjóléti- és gyermekvédelmi ellátórendszer egyik alapköve, a családok, gyermekek és felnőttek védelmének, a problémák megelőzésének és mielőbbi megszüntetésének alapvető garanciális eleme. A jelzőrendszer szervezési és működtetése településszintű feladat, a család- és gyermekjóléti szolgáltat feladatainak rendszerében jelenik meg. A jelzőrendszer hatékony működése, a gyermekek érdekének megfelelő megoldások keresése, a magas szakmai színvonalon végzett munka, a prevenció, mint alapelv érvényre juttatása továbbra is kiemelt feladat.

Az a települési önkormányzat, fővárosban a kerületi önkormányzat, amelynek területén tízezernél több állandó lakos él, bölcsődét köteles működtetni. Hévíz Város Önkormányzat önként vállalt feladatként felvállalta a bölcsőde működtetését. 2011. évtől két csoporttal üzemel a bölcsőde. Megjegyzem, így a 2017. január 1. napjától hatályos a bölcsődei rendszer átalakításáról szóló rendeleti változások nem érintik városunkat. Az intézmény jó színvonalon végzi munkáját a férőhelyek iránti igény továbbra is töretlen.

A Szolgálat minden évben önként vállalt, alternatív szabadidős tevékenységként az iskolai tanév ideje alatt továbbra is biztosítja a hagyományőrző játszóházat és idén is megszervezi az ingyenes nyári tábort, amely június és augusztus hónapban a rászoruló, hátrányos helyzetű gyermekek részére biztosít ellátást és programokat.

**8. A bűnmegelőzési program főbb pontjainak bemutatása, valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása:**

Hévíz Város Önkormányzat Közbiztonsági és Bűnmegelőzési Koncepciója a 72/2009. (III. 31.) számú képviselő-testületi határozattal került elfogadásra. A koncepció a közbiztonság helyzetének javítása érdekében bűnmegelőzési programtervet tartalmaz, mely az összbűnözés visszaszorítását, a személy elleni erőszakos, vagyon elleni bűncselekmények visszaszorításán kívül célul tűzi ki a szenvedélybetegségek elterjedésének megakadályozását, a családon belüli erőszak kezelését.

A koncepció kimondja, hogy Hévíz közbiztonsági helyzete csak hatékony és eredményes összefogással valósítható meg. A helyi társadalmat fel kell készíteni a megelőzés lehetséges módjaira, erősítendő a felelősség érzet, valamint a jogkövető magatartás.

A koncepció a vagyonvédelemre, illetve a család gyermek és ifjúságvédelemre helyezi a hangsúlyt.

A Keszthelyi Rendőrkapitányság Hévízi Rendőrőrse a család- gyermek- és ifjúságvédelem, valamint a családon belüli erőszak kezelésével és a kiskorúak védelmével kapcsolatos feladatok végrehajtásából adódóan napi kapcsolatot tart fenn a családsegítő szolgálattal, gyámügyi és szociális előadóval. A gyermekvédelemi jelzőrendszer működetésében meghatározó szerepet vállalnak. A havi rendszerességgel sorra kerülő jelzőrendszeri összejöveteleken, illetve az esetkonferenciákon részt vesznek. A jogszabályokban meghatározott értesítési kötelezettség, a jelzőrendszer megfelelő hatékonysággal működik.

A helyi Illyés Gyula általános iskolában Iskola rendőri szolgálatot tartanak fenn. A kijelölt körzeti megbízott rendszeresen segítő jellegű előadásokat tart.

2016. évben bűncselekmény elkövetése miatt hévízi fiatalkorúval szemben nem indult eljárás.

Az elmúlt évben egy esetben fordult elő, hogy egy kiskorú eltűnése miatt nagyobb rendőri intézkedés sorozatot kellett foganatosítani, amely 24 órán belül eredményre vezetett, a kiskorút az egregyi térség nyilvános illemhelyén találták meg.

Hévízen az elmúlt időszakban nem volt jellemző a kiskorúak sérelmére vagy az általuk elkövetett bűncselekmény.

Hévíz Város Önkormányzata támogatta és a jövőben is támogatni kívánja a bűnmegelőzéssel kapcsolatos kezdeményezéseket. Ennek megfelelően a Hévízi Rendőrőrs a Családsegítő és Gyermekjóléti Szolgálat felkérésére a nyári napközis táborban előadást és foglalkozást tartott két alkalommal. Az előadás keretében a nyár veszélyei, bűnmegelőzés, drogprevenció és közlekedési akadálypályával ismerkedhettek a táborozók.

Önkormányzati felkérésre gyermeknapon közlekedési akadálypályás bemutatót tartottak a gyermekeknek.

A gyermekbalesetek megelőzése érdekében az Általános Iskola előtt - a már bevált gyakorlat szerint - az őszi iskolakezdéskor forgalomirányító, forgalomsegítő rendőri jelenlétet biztosítottak. **„**Az iskolarendőre programban” közlekedésbiztonsággal kapcsolatos előadásokat tartottak.

**9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció, stb.):**

A városban működő civil szervezetek elsősorban a szabadidős programokban, valamint a bűnmegelőzésben és a közbiztonság megőrzésében vesznek részt. Az Önkormányzat e szervezetek tevékenységét anyagilag és erkölcsileg is támogatja. A civil szervezetek, de itt említeném meg az egyházakat, és művelődési intézményünket is, akik több olyan programokat szerveznek, amelyek akár a veszélyeztetett fiatalok számára is érdeklődésre is számot tartanak.

A **Hévízi Önkéntes Tűzoltó Egyesület** a Boldog Békeidők rendezvényhez kapcsolódva a gyermek és ifjúsági tűzoltóink bevonásával részt vett a korhű öltözetű jelmezes felvonuláson. Az általános iskola tanulói közül tagtoborzó összejövetelek szervezésével igyekezett biztosítani a nagy múltú Egyesület utánpótlását.  A hévízi ifjúság bevonásával rendszeresen indulnak az egyesület csapatai az önkéntes tűzoltó egyesületek számára megrendezett versenyeken, folyamatosan kimagasló eredményekkel. A Zala Megyei Önkéntes Tűzoltóversenyt 2016. június 12.-én tartották Letenyén. A megyei versenyen pedig ismét szép eredményeket hoztak csapataink:800 l/perces retro kismotorfecskendő: fjúsági fiú: **2.** helyezés 800 l/perces modern kismotorfecskendő: ifjúsági fiú **1.** helyezés CTIF: Ifjúsági csapatunk a **3.** helyezést szerezve meg a versenyszámban Hévíz csapata számára.

2016 május 29.-én A BM-OKF által országosan meghirdetett „Nyitott szertárak” eseménysorhoz kapcsolódva Tűzoltósági nyílt napot tartottunk, ahol 10 órától 16 óráig vártuk a kedves érdeklődőket a gyerekek, a fiatalok és a lakosság részéről.

A Hévízi Önkéntes Tűzoltó Egyesület tevékenységén keresztül komoly szerepet vállal az hévízi és a környező települések ifjúságának nevelésében.

**Hévízi Sportkör** **Hévízi Sportkör** nyolc szakosztályának alapvető célja, hogy a fiatalok részére nyújtson lehetőséget a sportoláson keresztül szabadidejük hasznos eltöltésére, egészségük megőrzésére. Emberileg, mentálisan, szakmailag felkészített fiatalok kerüljenek ki az utánpótlás rendszerből. Megvalósuljon az egészséges életmódra nevelés, a káros szenvedélyektől való távol tartás.

A Sportkör keretein belül 350-400 fő Hévíz és Hévíz környéki fiatalkorú sportol. A legnagyobb tömeget mozgató Labdarúgó Szakosztály keretében az utánpótlás csapatokban az 4-5 évesektől kezdve a 18 évesekig kb. 175 sportoló végzi napi rendszerességgel edzéseit. 2016. nyarán kezdte meg működését a Kosárlabda Szakosztály, alapvetően szintén a fiatalok mozgásigényének kielégítése céljából. További sportágak is nyitva állnak a fiatalok részére: asztalitenisz, kézilabda, ökölvívás, íjászat. Az általános iskolában heti egy alkalommal sakk tanítás is történik.

A gyermekek zenei képzését segíti a **Musica Antiqua Együttes Baráti Köre**. Az egyesület céljai közt a tehetséggondozás, zenei nevelés, oktatás szerepel. A komolyzene népszerűsítésében vállal kiemelkedő szerepet, hazai és külföldi hangversenyeket szervez, CD-t készít, s így a gyermekek számára hasznos szabadidő eltöltést biztosít.

Az **Új Színpad Egyesület** művészeti tevékenységén keresztül járul hozzá a fiatalok szabadidejének hasznos eltöltéséhez. Népszerű a gyermekek körében a modern tánc és a színjátszó csoport is.

**Zonta Hévízi Térségi Klub**célja, a családok, idősek támogatása, fő mottójuk amely meghatározza tevékenységüket, adni és kapni, hogy ismét adhassunk. Hagyományukká vált, hogy a helyi általános iskola tehetséges tanulóit jutalmazzák. Az elmúlt évben a művészetek téren tehetséges lányok kapták a ZONTA támogatását, továbbtanulásukat segítve ezzel.

**Hévízi Szobakiadók Szövetsége** a Határtalanul pályázat keretében a hévízi általános iskola hetedikes, Erdélybe utazó diákjai részére 60 db ajándékcsomagot állított össze a fogadó erdélyi gyermekek számára, amelyhez a Hotel Európa Fit is hozzájárult. A Szövetség benevezett az általános iskolában tartott Jótékonysági Süti Vásárra, amelynek bevételéből a hátrányos helyzetben lévő hévízi gyermekek táboroztatását támogatták.

A **hévízi Brunszvik Teréz Óvodai Alapítvány** 2016. évben megrendezett óvodapedagógusi továbbképzésekhez, a gyermekek részére múzeumpedagógiai bérlet vásárlásához, és a Nemzetközi Gyermeknaphoz kapcsolódó Gyermekhét megrendezéséhez, gyermekek szállításához összesen 500 ezer forint, az új udvari játékok beszerzéséhez pedig további 1.662.430.ft  összegben járult hozzá.

A **Bibó István Gimnáziumért Alapítvány** 2016-ban is hozzájárult és támogatta a középiskola anyagvásárlásához (alkotókörök részére), iskolai eszköz beszerzéséhez, rászoruló tanulók egész éves támogatásához, tanév végi jutalomkönyvek vásárlásához, évfolyamelsők jutalmazásához. Az alapítvány támogatta az iskola folyóirat állományának és szakkönyvi palettájának szélesítését.

Az **Illyés Gyula Általános Iskoláért Alapítvány** 2016. évben az általános iskola kitűnő tanulmányi eredményt és kimagasló versenyeredményt elért tanulóit könyvjutalomban részesítette, hozzájárult a játszóházak anyagköltségéhez, sportszer és tárgyi eszközök vásárlásához, könyvtárfejlesztéshez, versenyen résztvevő tehetséges tanulók utazási költségéhez, támogatásban részesítette a művészeti iskola hegedű tanszakát, anyagilag segítette az iskola osztályaiban a szociálisan rászoruló tanulók táborozását, kirándulását, színházlátogatását, az énekkar végzős diákjai számára tárgyjutalmat finanszírozott és a zenei tábor költségeihez hozzájárult. **Összesen 1 559 733 Ft összegben.**

**Dr. Moll Károly Alapítvány támogatja** az általános iskola alapítványát támogatja, így magasabb összegű támogatást tud biztosítani annak alapítványa.

A **Máltai Szeretetszolgálat keszthelyi csoportjával** (a Szolgálaton keresztül) szoros az együttműködés az adománygyűjtés, a jogi tanácsadás, a jogsegély szolgálat biztosításában.

Hévíz Város Önkormányzata és a **Polgárőr Egyesület** Alsópáhok közötti megállapodás alapján a Polgárőr Egyesület is hozzájárul a város közbiztonságának javításához, a gyermek és ifjúságvédelemhez.

**Tisztelt Képviselő-testület!**

Kérem az előterjesztés megvitatását, a határozati javaslat elfogadását. A döntés egyszerű többséget igényel.

1. *melléklet*

**Beszámoló**

**a Család-és Gyermekjóléti Szolgálat**

**2016. évi, gyermekjóléti szolgáltatásban végzett munkájáról**

**Az intézmény neve, elérhetősége:**

|  |  |
| --- | --- |
| Intézmény neve: | **Teréz Anya Szociális Integrált Intézmény** |
| **Család- és Gyermekjóléti Szolgálat** |
| Címe: | **8380 Hévíz, Vörösmarty u. 38.** |
| Telefonszám: | **83/343-293; 30/487-8920; 30/185-7969** |
| Fax: | **83/500-801** |
| E-mail: | [szolgalat.heviz@gmail.com](mailto:szolgalat.heviz@gmail.com) |
| Intézményvezető: | **Varga András** |
| Szakmai vezető: | **Farkas Cecília** |

A Szolgálat ellátási területe változott, az ellátott települések száma kettőre – Hévíz és Cserszegtomaj – csökkent, 2016. január 1-től Alsópáhok község más szolgáltatóval láttatja család-és gyermekjóléti feladatait.

**Szervezeti forma:** integráltintézmény keretében működik (a Teréz Anya Szociális Integrált Intézmény keretében látja el feladatait, önálló szakmai egységként).

**Fenntartó:** Hévíz Város Önkormányzata

**Feladatellátás személyi feltételei 2016-ban**

A szolgálat állandó szakmai létszáma: **2 fő családsegítő** látja el a család-és gyermekjóléti feladatokat.

2016. január 1-től a két szakmai egységet, a családsegítést és a gyermekjóléti szolgáltatást központilag összevonták, az eggyé vált két szolgáltatást 4.000 fő lakosonként 1 fő családsegítő látja el.

Az év utolsó két hónapjában 1 fő szociális segítő segítette a családsegítők munkáját közfoglalkoztatottként.

Helyettes szülői koordinátor: -

Családsegítők adatai (2016. december 31-én):

|  |  |  |  |  |
| --- | --- | --- | --- | --- |
| **név** | **szakirányú szakképesítéssel rendelkezik** | | **végzettsége** | **feladat-ellátás (óra szerint)** |
|
| igen | nem |
| Farkas Cecília | X |  | szakvizsgázott szociális munkás | heti 40 óra |
| Pungor-Horváth Barbara | X |  | szakvizsgázott szociálpedagógus | heti 40 óra |

Közreműködő szakemberek a 2016. évben:

|  |  |  |  |
| --- | --- | --- | --- |
|  | **Név** | **Szakterület** | **Feladatellátás időtartama** |
| 1. | Sárközi István | Pszichológus | Szükség szerint – változó |
| 2. | Baráth Bernadett | Pszichológus | Szükség szerint – változó |

**A feladatellátás tárgyi feltételei:**

A szolgálat központja Hévízen van, 2017. március 16-tól a Vörösmarty u. 38. szám alatt található, az Idősek Klubja fölött. Az új telephely két irodahelyiséggel (ami egyben az interjúszoba is), valamint váró helyiséggel (játszó sarokkal) és egy tanácskozó teremmel rendelkezik. A munkavégzéshez és a kliensfogadáshoz szükséges feltételek rendelkezésre állnak: interjúszoba, nyomtató, fénymásoló, telefon (vezetékes és mobil). A családsegítők rendelkeznek számítógéppel, internet hozzáféréssel.

A családsegítők különböző közlekedési eszközöket vesznek igénybe munkájuk végzéséhez: autóbusz, kerékpár, saját gépkocsi.

A fogadóórák Cserszegtomajon heti rendszerességgel kerülnek megtartásra, Hévízen a Szolgálat (2016. január 1-től péntek kivételével) minden nap fogadja a klienseket. A fogadóórák rendje kifüggesztve megtalálhatók többek közt a polgármesteri hivatalok faliújságjain is.

Gyermekek átmeneti gondozását biztosító intézmény, szolgáltatás településeinken nem működik.

**Szakmai programokon való részvétel:**

A szolgálat családsegítői a 2016-es évben nem vettek részt szakmai műhelyeken, fórumokon, szociális továbbképzéseken, konferenciákon.

**Az ellátott településen élő összlakosság száma** 2016. január 1-jén **7.915 fő.**



A táblázatból jól kivehető, hogy fordítottan arányban változik a két település lakosságszáma, míg Hévíz lakossága csökkent, Cserszegtomaj lakosságszáma nőtt, így Cserszegtomaj 2017-ben megkapta a nagyközségi rangot.

**18 év alatti gyermekek száma az alábbi bontásban**:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **0-3 év** | | **4-6 év** | | **7-14 év** | | **15-18 év** | | **Összesen (fő):** | |
| 2015. | 2016. | 2015. | 2016. | 2015. | 2016. | 2015. | 2016. | 2015. | 2016. |
| **Hévíz** | 125 | **113** | 96 | **89** | 241 | **242** | 143 | **138** | 605 | **582** |
| **Cserszegtomaj** | 79 | **121** | 98 | **97** | 241 | **260** | 130 | **113** | 548 | **591** |
| **Összesen** | 204 | **234** | 194 | **186** | 482 | **502** | 273 | **251** | 1153 | **1173** |

A gondozási esetek a kapcsolatfelvétel módja szerint általában a jelzőrendszer tagjai által kezdeményezettek, de egyre többen keresnek fel bennünket önként is.

**A jelzőrendszer által küldött jelzések száma 2016. évben**

|  |  |
| --- | --- |
|  | **Küldött jelzések száma** |
| Egészségügyi szolgáltató | 4 |
| Ebből védőnői jelzés | 3 |
| Személyes gondoskodást nyújtó szociális szolgáltatók | 2 |
| Kisgyermekek napközbeni ellátását nyújtók | - |
| Átmeneti gondozást biztosítók | 1 |
| Menekülteket befogadó állomás, menekültek átmeneti szállása | - |
| Köznevelési intézmény | 11 |
| Rendőrség | 1 |
| Ügyészség, bíróság | - |
| Pártfogó felügyelet | - |
| Társadalmi szervezet, egyház, alapítvány | - |
| Áldozatsegítés és kárenyhítés feladatait ellátó szervezet | - |
| Állampolgár | 1 |
| Önkormányzat, jegyző, gyámhivatal | 6 |
| Munkaügyi hatóság | - |
| **Összesen:** | **26** |

|  |  |
| --- | --- |
| **Statisztikai adatok (2016. december 31-ig)** |  |
| alapellátásban részesülők száma / család száma | 71 fő / 41 család |
| ebből gyermek: | 38 fő |
| védelembe vett gyermekek/család száma | 9 gyermek |
| (a központ által a gondozásba bevonódva ellátott esetek száma) | 4 család |
| átmeneti gondozásban részesülő gyermekek/család száma | - |
| nevelésbe vett gyermekek/család száma | 3 gyermek |
| 1 család |
| utógondozás száma | - |
| családba fogadások száma | - |
| ideiglenes hatállyal elhelyezett gyermekek száma | - |
| ideiglenes hatállyal elhelyezett gyermekek száma | - |
| pártfogói felügyelet alatt álló gyermekek száma | - |

A hatósági intézkedésekben 2016. január 1-től a Család-és Gyermekjóléti Központ esetmenedzserei járnak el, így minimális esetben került sor a védelembe és nevelésbe vett gyermekek/családok esetében a gondozásba történő bevonódásra. A gondozási tervbe az esetmenedzser köteles a családsegítőt bevonni, annak hiányában a családsegítő nem folytatja a gyermekjóléti szolgáltatást. Ennek ellenére több esetben segített a hatósági intézkedés megtörténte után is a családsegítő a család kérésére, a szakmai protokollok és kompetenciahatárok betartása mellett. A Központtal a szakmai kapcsolat a Szolgálat részéről nyitott, kezdeményező, minden esetben együttműködésre törekvő, hogy az érintett kliensek minden szakmai segítséget megkapjanak a változás érdekében.

**A szakmai tevékenységeink számszerűsítve:**

A *gyermekjóléti és családsegítő szolgáltatás* szakmai mutatóit tartalmazó Forgalmi naplónkban 2016. december 31-ig **1240** bejegyzés szerepel, mely tartalmaz a kliensek számára egyéni esetkezelést, családlátogatást, információnyújtást, hivatalos ügyek intézésében történő segítségnyújtást, segítő beszélgetést, közvetítést más szolgáltatásba, jelzést, tanácsadást, adományozást, pszichológiai tanácsadást, esetmegbeszéléseket, stb., azaz az alapellátás során gondozott, védelembe vett és gyermekotthonban/nevelőszülőnél nevelt gyermekek és családjaikkal végzett folyamatos, széles körű munkákat, feladatokat (alábbi táblázat szerint).

**A szakmai tevékenységeink száma:**

|  |  |  |  |  |  |
| --- | --- | --- | --- | --- | --- |
| **(KSH adatok alapján)** | **2012.** | **2013.** | **2014.** | **2015.** | **2016.** |
| Információnyújtások | 1011 | 731 | 382 | 328 | 238 |
| Egyéb hivatalos ügyek intézésében való közreműködés | 117 | 215 | 142 | 136 | 172 |
| Segítő beszélgetés | 295 | 202 | 189 | 205 | 109 |
| Közvetítés más szolgáltatásba, ellátásokhoz való hozzáféréshez (természetbeni+pénzbeli), központhoz | 23 | 17 | 35 | 21 | 88 |
| Elhelyezési tárgyaláson való részvétel | 4 | 4 | 8 | 6 |  |
| Felülvizsgálati tárgyaláson való részvétel | 9 | 10 | 11 | 7 |  |
| Első védelembe vételi tárgyaláson való részvétel | 8 | 2 | 3 | 3 |  |
| Esetkonferenciák | 8 |  | 1 |  | 3 |
| Örökbefogadással kapcsolatos intézkedések |  | 1 | - |  |  |
| Bírósági tárgyalás | 2 |  | 2 | 1 |  |
| Eseti gondnoki teendők | 13 |  | - |  |  |
| Jelzés | 42 |  |  | 28 |  |
| Családlátogatás | 250 | 326 | 144 | 121 | 169 |
| Tanácsadás | 57 | 146 | 164 | 185 | 121 |
| Pszichológiai tanácsadás | 65 | 72 | 57 | 54 | 35 |
| Jogi tanácsadás |  | 1 | 2 |  | 5 |
| Konfliktuskezelés |  | 3 | 2 | 1 | 5 |
| Kríziskezelés |  |  |  |  | 1 |
| Szakmaközi megbeszélés |  | 300 | 271 | 234 |  |
| Adományozás | 164 | 104 | 126 | 95 | 210 |
| Környezettanulmány készítése |  |  |  |  | 5 |
| Kapcsolattartási ügyelet |  |  |  |  | 3 |
| Közösségfejlesztés, egyéni és csoportos készségfejlesztés |  |  |  |  | 8 |
| Esetmegbeszélés |  |  |  |  | 10 |
| Szociális segítő tevékenység |  |  |  |  | 57 |
| **Összesen:** | **2068** | **2134** | **1539** | **1425** | **1239** |

|  |  |  |  |  |  |
| --- | --- | --- | --- | --- | --- |
| ***A Gyermekjóléti szolgáltató tevékenység a kezelt probléma típusa szerint*** | **2012.** | **2013.** | **2014.** | **2015.** | **2016.** |
| Anyagi (megélhetési, lakhatással összefüggő) | 35 | 12 | 26 | 14 | 16 |
| Gyermeknevelési | 5 | 8 | 7 | 13 | - |
| Gyermekintézménybe való beilleszkedési nehézség | 19 | 7 | 6 | 9 | 1 |
| Magatartászavar, teljesítményzavar | 7 | 17 | 15 | 13 | 2 |
| Családi konfliktus (szülők közti, szülő- gyermek közti) | 11 | 17 | 21 | 19 | 2 |
| Szülők vagy a család életvitele | 21 | 21 | 19 | 29 | 21 |
| Szülői elhanyagolás | 14 | 9 | 8 | 12 | 4 |
| Fogyatékosság, retardáció | 2 | 2 |  | 1 | 1 |
| Szenvedélybetegségek |  |  |  | 2 | 2 |
| Családon belüli bántalmazás (fizikai, szexuális) |  |  |  |  | 3 |
| ***Problémák száma összesen (halmozott adat):*** | **114** | **93** | **102** | **112** | **52** |

**A tárgyév adatainak összehasonlítása a korábbi évekkel nem adnak adekvát konklúziókat, ugyanis az előző évekhez képest csökkent a Szolgálat ellátási területe.**

**Egyéb szakmai tevékenységek**

Prevenciós programok

A veszélyeztetettség megelőzése érdekében, illetve Szolgálatunk hírnevének öregbítése céljából alternatív szabadidős tevékenységként az iskolai tanév ideje alatt két alkalommal Hévíz város területén **Játszóház** szervezésére került sor, ahol átlagosan *10-15 gyermek* van jelen szülőjével, nagyszülőjével együtt. A programok többek között a néphagyományokra és az aktuális ünnepekre épülnek, ehhez kapcsolódnak a különböző kreatív tevékenységi körök.

A korábbi hagyományoknak megfelelően, június 20-24-ig, és augusztus 22-26-ig a rászoruló, hátrányos helyzetű gyermekek részére **nyári napközis tábor** szervezésére került sor. A táborunk idejét az iskolai napközis táborhoz igazítjuk (előtte és utána), egyrészt, hogy tartalmasabbá tegyük a gyerekek szünidejét, másrészt, hogy az egész nyáron dolgozni kényszerülő szülőket tehermentesítsük.

A táborban játék lehetőségek, készségfejlesztő (emlékezet-, figyelem- és gondolkodást fejlesztő) játékok, sporttevékenységek, valamint kézműves tevékenységek biztosították a gyermekek tartalmas időtöltését. A tábor életét színesítette egy egész napos kirándulás a zalaszabari kalandparkba. Mindkét turnusban előadást tartottak a rendőrség képviseletében a **biztonságos közlekedés**sel, illetve a **bűnmegelőzés**sel kapcsolatban.

Kétszer 1 hetes nyári napközis táborunkat összesen **35 gyermek** vette igénybe, a júniusi táborban 17 fő, az augusztusiban pedig 18 fő gyermek vett részt. Nemcsak Hévízről, hanem Cserszegtomajról is érkeztek gyermekek.

Önszerveződő jelleggel indítottuk el a 2015/2016-os tanév második felében a **pedagógiai munkacsoport**ot a hévíz Illyés Gyula Általános Iskolában. Az estemegbeszélő team alapelvei: a pontos és gyors információáramlás mellett, az együttgondolkodás, a problémák érdemi és hatékony kezelése, a célorientált munkamegosztás a legkompetensebb szakember bevonásával. A megbeszéléseket minden hétfőn 11:30 órától az iskolában tartjuk.

**Szakmai munka Hévízen:**

*2016. évben érkezett* ***új jelzés****ek Hévíz ellátási területén:*

- 2 iskolai jelzés

- 2 gyámhatósági jelzés

- 3 egészségügyi szolgáltatói, ebből 2 védőnői és egy kórházi jelzés

- 1 másik gyermekjóléti szolgálattól érkezett jelzés

- 1 önkéntes megkeresés

Az esetjelzések tartamát illetően és a folyamatban lévő ügyekreleginkább jellemző volt a szülői (érzelmi) elhanyagolás, családi kapcsolati konfliktusok, bántalmazás, életvezetési hiányosságok, gyermeknevelési problémák, deviáns magatartási problémák (különösen az agresszió) együttes megjelenése.

*Szolgálatunk által ellátottakkal kapcsolatos munka Hévízen:*

Tárgyév elején a hatósági ügyeket (védelembe -, nevelésbe vétel, utógondozás) átadtuk az illetékes esetmenedzsereknek.

A Keszthelyi Járási Hivatal Gyámügyi Osztályának felkérésére két esetben: egy családba fogadás és egy családba fogadás felülvizsgálata ügyében környezettanulmányt készítettünk.

Egy család három gyermeke védelembe vétele lezárult, az esetet a Család-és Gyermekjóléti Központ esetmenedzsere visszaadta alapellátásba, azonban a család hamarosan elköltözött a városból, iratanyagukat továbbítottuk az illetékes szolgálat felé. Esetükben esetkonferenciát tartottunk.

Egy idős ember folyamatos támogatást, ügyei intézésében segítségnyújtást igényel: szociális étkeztetése térítési díjának havi befizetése, gyógyszerfelíratás és –kiváltás, kapcsolattartás háziorvossal, kórházzal, stb. A bácsi többszöri ráhatással igénybe vette a jelzőrendszeres házi segítségnyújtást, mert mozgásában idős kora miatt akadályozott.

Egy minimális jövedelemmel (egészségkárosodási támogatás – 26.220 ft) rendelkező, egyedülálló asszony folyamatos támogatása pékáru juttatásával, települési támogatás időszakos igénylésével; mentális állapotának szinten tartása segítő beszélgetésekkel. Nagyobb összegű pénzadományból karácsony előtt mobilkályhát tudtunk venni számára gázpalackkal és további négy palackcsere lehetőséggel, ugyanis lakásában egyáltalán nem megoldott a fűtés (gáz nincs bevezetve, fatüzelés pedig nem lehetséges, mert a lakás tömbházban található). Egy szobát hősugárzóval tud valamelyest felmelegíteni, illetve a konyhában a villanytűzhely ad némi melegséget.

Egy egyedülálló, fiatal asszony segítése anyagi lehetőségeinek kiaknázásában (települési támogatás, civil szervezetek, magánemberek felajánlása), az általa családba fogadott és gyámolt unokáival kapcsolatos ügyek intézésében segítségnyújtás, a nagyobbik gyermek számára pszichológiai tanácsadás biztosítása iskolai magatartási problémák enyhítése érdekében. A család albérletben él, ahol a fűtés nem megoldott, ide szintén sikerült mobilkályhát venni és a plusz négy gázpalackcsere lehetőséget ki is használták. Közbenjárásunkkal a Hetednapi Adventista Egyház hévízi gyülekezete Adventi segélykoncertjük teljes bevételét a háromgyermekes nagymama kapta, amit albérletük elmaradt havidíjának rendezésére fordítottunk.

Egy fiatalkorú esetében kért a Zala Megyei Kormányhivatal Igazságügyi Osztályának pártfogó felügyelője tájékoztatást, azonban a gyermek korábban nem szerepelt Szolgálatunk nyilvántartásában.

Védőnői jelzésre támogattunk egy szülés utáni depresszióval küzdő, fiatal anyát, aki közbenjárásunkra részt vett pszichiátriai kezelésen és depresszióját leküzdötte.

A Gyámügyi Osztály megkeresésére egy belföldi jogsegély ügyben környezettanulmányt készítettünk.

Iskolai jelzésre, miszerint fiatalkorú fiú 10 órát meghaladóan igazolatlanul hiányzott, a családnál környezettanulmányt készítettünk, a körülmények nem indokolták az alapellátásba vételt.

Ápolási támogatás felülvizsgálata ügyében szintén környezettanulmányt készítettünk jegyzői megkeresésre.

Szociális intézményi felkérésre egy idős embernél környezettanulmányt készítettünk.

Egy általános iskolás korú gyermek és egyedülálló édesanyja mentális támogatása, illetve ügyeik intézésében történő segítségnyújtás. A gyermeknek pszichológiai tanácsadás biztosítása kötelesség- és felelősségtudatának fejlesztése érdekében. Folyamatos kapcsolattartás az ifjúságvédelmi felelőssel.

Védőnői jelzés érkezett várandós anya párja általi fizikai bántalmazásáról, azóta a gyermek egészségesen világra jött, a fiatal pár együtt maradt, fizikai és kapcsolati körülményeik rendeződtek. A férfi igénybe veszi pszichológusunk segítségét, együttműködik szolgálatunkkal, teljes körű támogatásra azonban a fiatal anya szorul. A férfit első körben pénzbírsággal sújtotta az illetékes bíróság, azonban a pár az ügy újratárgyalását kérte, így a férfi elleni eljárás azóta is folyamatban van.

Egy anya önként kereste meg Szolgálatunkat óvodás gyermeke magatartásbeli problémái rendezése ügyében. Az első interjú során megállapítást nyert a gyermek időnkénti deviáns megnyilvánulásainak főbb oka, melynek elhárításába az apát is bevontuk. Eseti tanácsadással tudtunk segíteni, így nem volt szükség gyermekjóléti alapellátásra.

Két esetben nem állt módunkban felvenni a kapcsolatot a családdal, illetve érdemi munkát végezni egy kórházi és egy másik család- és gyermekjóléti szolgálat jelzését követően: a család nem élt a megadott lakcímen, a védőnő és a lakókörnyezet sem tudott róluk; a másik esetben pedig a szülő nem működött együtt szolgálatunkkal, azonban a jelzés tartalma szerint zajlott a rendőrségi eljárás, az érintett kiskorú pedig nem tartózkodott illetékességi területünkön.

Két fő egyedülálló és egyedül élő ember, illetve egy háromgenerációs család számára folyamatosan pékárut juttatunk, egyéb támogatást nem igényelnek, anyagi lehetőségeiket korábban kiaknáztuk.

Az alapellátásban részesülőkön kívül nagy az **eseti megkeresés**sel érkezők száma (**66 fő** – halmozott adat), akiknek többek közt különböző kérelmek megírásában (pl. méltányossági nyugdíjemelés, növényvédelmi bírság csökkentés, bentlakásos intézményi elhelyezés, települési támogatás, stb.); álláskeresés kapcsán önéletrajz-írásban, CSOK igénylésével, családi-kapcsolati problémák: gyermektartásdíj, kapcsolattartás szabályozásával kapcsolatosan, lakhatási krízis/albérlet keresésben nyújtottunk segítséget.

**Pszichológiai tanácsadás**t folyamatosan **5 gyermek és 2 felnőtt** vette igénybe.

Egy országos pályázat keretében helyiséget biztosítunk a JOGpontok projekt számára, melynek keretében **ingyenes jogi tanácsadáson** vehetnek részt az illetékességi területünkön élők, havonta három alkalommal.

*Iskolai szociális munka:* 2 esetben került sor a jogszabály módosítás okán, területi- és hatásköri illetékesség megváltozása miatt esetátadásra januárjában.

Hévíz városában felmértük a szünidei ingyenes gyermekétkeztetést igénybe vevőket az önkormányzat felkérésére.

Válsághelyzetben levő várandós anya gondozása a tavalyi évben 1 fő volt.

*Adományozás:*

A Szolgálat folyamatosan fogadja az adományokat: gyermek- és felnőtt ruhaadományokat, egyéb felajánlásokat, berendezési tárgyakat, melyeket a gondozott, rászoruló családok részére rendszeresen eljuttatnak a családsegítők szükség és igény szerint. Egyre több magánszemélytől kapunk mind szélesebb körben adományokat; számszerűsítve: 9 db kanapé, 4 fotel, előszoba fogas, dohányzó asztal, 2 heverő, sarokpad, centrifuga, 4 db nagyméretű szőnyeg, 6 db tv, 3 db mikrohullámú sütő, stb. Ezek elszállításában a hévízi GAMESZ, integrált intézményünk autója és a cserszegtomaji GAMESZ nyújtott segítséget.

A Máltai Szeretetszolgálat az év során két alkalommal ajánlott fel nagyobb mennyiségű alma adományt, így júniusban 100 doboz, októberben pedig 50 doboz, dobozonként 14 kg almát osztottunk szét ellátási területünk intézményei és családjai között.

A Máltai Szeretetszolgálat Keszthelyi Csoportja a tavalyi évtől már nem adományoz Keszthely városán kívülre, így ezt a forrást már nem áll módunkban kihasználni.

A hévízi védőnői szolgálattal közösen több alkalommal szerveztünk ruhagyűjtést-és börzét, ahol az anyukák felajánlhatták gyermekeik kinőtt ruháit, megunt játékait, illetve válogathattak mások felajánlásaiból.

A Szolgálat ünnepekhez kötött adománygyűjtéseket szervezett, ami az Adventi időszakban is sikeres volt. A cipős doboz játékadomány és a tartós élelmiszer-adomány gyűjtéssel **18 családnak** tudtunk segíteni karácsonykor.

Adományozásainkban közreműködtek/közreműködnek: Komáromi Pékség hévízi üzlete, Hetednapi Adventista Egyház hévízi gyülekezete, Máltai Szeretetszolgálat, illetve a lakosság.

A jelzőrendszer tagjaival szoros a kapcsolat, a jelzőrendszeri ülések havi rendszerességgel – a nyári időszakot leszámítva – kerültek megtartásra. Az éves jelzőrendszeri ülés megtartására Hévízen *2016. február 23-án* került sor.

Önként vállalt feladatunk továbbra is a Foglalkoztatási Információs Szolgáltatás, melynek keretében a családsegítők segítséget nyújtanak a munkanélküli és a munkahelyet változtatni akaró embereknek a munkahelykeresésben, önéletrajzírásban, hivatalos ügyek intézésében tanácsadással, információnyújtással, más szakemberekhez történő közvetítéssel, tájékoztatással, „munkaközvetítéssel”. Klienseinknek lehetőségük van egy külön, erre a célra üzemeltetett számítógép használatára internetezési lehetőséggel együtt.

Szolgálat a 2016 évben nem nyújtott be pályázatot.

Helyettes szülői hálózat kiépítésére tett erőfeszítéseink nem vezettek eredményre, ugyanis a tavalyi év végén meghirdettük a lehetőséget a város területén szórólapozással és online hirdetéssel, de mindössze egy szülő jelentkezett helyettes szülőnek, ő is Keszthely-Kertvárosból.

Szeretnénk nevelőszülőket is toborozni, mert egyre több a nevelésbe vett gyermek, azonban szakellátásba az új jogszabály szerint 12 év alatti gyermek nem kerülhet, viszont Zala megyében nagyon kevés a nevelőszülő, Hévíz és Keszthely környékén pedig szinte egyáltalán nincsenek és környezetünkből is kerülnek gyermekek nevelésbe, a vér szerinti szülőktől távol.

**Tervezett preventív jellegű tevékenységek a 2017. évre:**

* kézműves műhelyek - játszóház, kétszer 1 hetes nyári tábor szervezése
* a nyári táborban bűnmegelőzési és közlekedésbiztonsági programok szervezése a rendőrség és/vagy a gyermekjogi képviselő közreműködésével
* „Kezdődik a suli” nevű akció szervezése, használt tanszerek gyűjtése rászoruló családoknak
* ruhagyűjtés és –börze szervezése legalább 2 alkalommal (tavasszal és ősszel)
* pályázat Erzsébet táborra
* nagyszabású adománygyűjtés az adventi időszakban

Hévíz, 2017. április 25.

Farkas Cecília

Szakmai vezető

**2.**

**HATÁROZATI JAVASLAT**

1. Hévíz Város Önkormányzat Képviselő-testülete Hévíz Város Önkormányzat 2016. évi gyermekjóléti és gyermekvédelmi feladatainak ellátásáról szóló átfogó értékelést elfogadja.

A Képviselő-testület felkéri Hévíz Város Jegyzőjét, hogy az értékelést a Zala Megyei Kormányhivatal Hatósági Főosztály Szociális és Gyámügyi Osztályának küldje meg.

Felelős: Dr. Tüske Róbert jegyző

Határidő: 2017. május 31.

**3.**

**BIZOTTSÁGI ÁLLÁSFOGLALÁS**

**4.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Fábiánné Hoffman Márta | Mb. Hatósági Osztályvezető /Az előterjesztés készítője |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Varga András | TASZII intézményvezetője/  Az előterjesztés készítője |  |  |
| Farkas Cecília | Család- és Gyermekjóléti Szolgálat Szakmai Vezető/  Az előterjesztés készítője |  |  |