**Hévíz Balaton Airport Kft.**



**2016. évi üzleti jelentés**

**T A R T A L O M J E G Y Z ÉK**

|  |  |
| --- | --- |
| A Hévíz-Balaton repülőtér turisztikai jelentősége | 3. |
| A repülőtér 2016. évi forgalma, célállomásai | 4. |
| Utasforgalom | 4. |
| A Hévíz-Balaton Airport Kft. 2016. évi gazdálkodása mellékletek | 5. |
|  Egyszerűsített éves beszámoló mérlege „A” változat   Egyszerűsített éves beszámoló „A” eredménykimutatása  (összköltség eljárással)   Kiegészítő melléklet 2015.   Független könyvvizsgálói jelentés   Könyvvizsgálói nyilatkozat |  |
| A Hévíz-Balaton Airport Kft. 2016 évi pénzügyi teljesítménye a belső analitikus nyilvántartások alapján | 6-12 |
| A Hévíz-Balaton Airport Kft. 2016. évet érintő támogatásai | 13. |

**A Hévíz-Balaton repülőtér turisztikai jelentősége:**A repülőtér 100 km-es körzetében megtalálható Hévíz, Zalakaros,Sárvár, valamint Bükfürdő, mely városok vendégforgalmának jelentős része külföldről érkező, átlag 10 napos tartózkodási idővel bíró gyógyvendég.

10 km-re a repülőtértől a Balaton térsége a nyári időszakban szezonálisan jelent keresletet az üdülő vendégek irányából. A térség két legjelentősebb vendégforgalmat lebonyolító városai Siófok és Balatonfüred. A Balaton külföldi vendégforgalmának legnagyobb része szintén Németországból utazik a térségbe, így számukra is kedvező alternatíva a légi közlekedés.   
A régióba érkező vendégek számának növeléséhez és nemzetiségi összetételének további szélesítéséhez elengedhetetlen egy nemzetközi repülőtér. A légitársaságok statisztikái egyértelműen mutatják, hogy a repülés egyre több ember számára válik napról napra elérhetővé, és ezen közlekedési ágazat egyre nagyobb szerepet játszik a turizmus fejlesztésében.  
Acélállomásra (jelen esetben Hévíz) érkezők költéséből elsősorban közvetlenül és közvetve is részesülnek az alábbiak:  
**Közvetlenül:**

* + Szálláshely-szolgáltatók
  + Vendéglátóhelyek
  + Kiskereskedők (élelmiszer és ajándék)
  + Szabadidős tevékenységek
  + Közlekedési vállalkozások és
  + Vonzerők (pl. fürdőszolgáltatások, múzeumok, állatpark) üzemeltetői, illetve
* **Közvetve:**
  + Önkormányzati adóbevételek (pl. idegenforgalmi adó és az ahhoz kapcsolódó állami kiegészítés vagy iparűzési adó mértéke) formájában
  + A kapcsolódó vállalkozások által foglalkoztatottak száma alapján
  + A turisztikai szolgáltatók és a vonzerők üzemeltetőinek beszállítói kapcsolatait vizsgálva (főként azokat, amelyek forgalomarányosan változnak).

A repülőtér közvetlen környezetére, valamint a központi költségvetésre gyakorolt hatását egy külön tanulmány vizsgálja.

60 percen belül

90 percen belül

120 percen belül

180 percen belül

**A repülőtér 2016. évi forgalma, célállomásai:**

A Hévíz-Balaton repülőtérről 2016 évben az alábbi városokba/városokból közlekedtek rendszeresen légijáratok

* Moszkva
* Frankfurt
* Düsseldorf
* Berlin
* Hamburg
* Erfurt
* Lipcse
* Drezda
* Antalya (kiutazó charter, csak szezon elején)

|  |  |  |  |
| --- | --- | --- | --- |
|  | **Év** | **2015** | **2016** |
| **Statisztikai forgalom** | **Érkezett gépek száma-külföld** | **876** | **704** |
| **Érkezett gépek száma-belföld** | **179** | **228** |
| **Indult gépek száma-külföld** | **689** | **714** |
| **Indult gépek száma-belföld** | **148** | **218** |
| **T/G darabszám** | **231** | **337** |
| **Összes gépszám** | **827** | **932** |
| **Összes műveletszám** | **2302** | **2538** |
| **Érkezett személyzet száma** | **1538** | **1684** |
| **Indult személyzet száma** | **1537** | **1685** |
| **Összes személyzet száma** | **3075** | **3369** |
| **Érkezett utasok száma** | **9405** | **9546** |
| **Indult utasok száma** | **9541** | **9510** |
| **Összes utas (kereskedelmi és magán)** | **18946** | **19056** |
| **Érkezett áru (kg)** | **0** | **0** |
| **Indult áru (kg)** | **15293** | **11268** |
| **Összes árumozgás (kg)** | **15293** | **11268** |

A repülőtéren 2016-ban **15960**nagygépes kereskedelmi utas fordult meg. A sport és üzleti célú repülések utasaival együtt összesen **19056** fő volt a repülőtér forgalma. Ehhez még hozzájön a sport, áruszállító és az üzleti célú repülések személyzete, akik szintén jellemzően eltöltenek itt 1 vagy több napot.  
A repülőtér teljes személyforgalma **2016-ban**a személyzetekkel együtt összesen: **23389 fő**volt, szemben a tervezett **25000** fős forgalommal.

Ez **1611 fős**forgalom elmaradás a tervezetthez képest és 1368 **fős**növekedés a 2015 évi **1368 fős**forgalomhoz viszonyítva.

**A forgalomalakulásának okai:**A repülőtér 2016-os forgalom bővülés tervezetében szerepelő 2 célállomás közül csak az antalyaikiutazó charterjárat előfoglalási adatai az előző évhez képest sokkal jobban sikerültek, azonban a törökországi terrorcselekmények hatására a foglalások növekedése megtorpant, majd a robbantások folytatódása miatt tömeges visszamondások indultak be.Az első 5 járat után az utazási iroda a folyamatosak lemondások miatt a járat felfüggesztése mellett döntött. Ez kiutazó forgalmunkban jelentős visszaesést eredményezett.

A Friedrichshafen járat szintén ígéretesen indult, azonban a járatot üzemeltető légitársaság csődje miatt a szezon közepétől a járat bezárásra került. A légitársaság járatait átvevő CSA ezen járatot nem tudta teljesíteni.

A kiesést az Orosz járatok újra indulása némiképp ellensúlyozni tudta.A 2015. évi 908 fővel szemben a 2016-os évben Oroszország viszonylatában a repülőtér forgalma **5014 fő** volt

**A Hévíz-Balaton Airport Kft. 2016 évi gazdálkodása:**

**A Hévíz-Balaton Airport Kft. 2016 évi gazdálkodási adatai jelen beszámoló mellékleteiként kerülnek benyújtásra az alábbiak szerint:**

* **Egyszerűsített éves beszámoló mérlege „A” változat**
* **Egyszerűsített éves beszámoló eredmény kimutatása (összköltség eljárással)**
* **Kiegészítő melléklet 2016.**
* **Független könyvvizsgálói jelentés**
* **Teljességi nyilatkozat 2016**

**A Hévíz-Balaton Airport Kft. 2016 évi pénzügyi teljesítményea belső analitikus nyilvántartások alapján.**(Jelen táblázatok minden, a repülőtér működése során felmerült és könyvelésre került befogadott és kiállított számlát tartalmaznak)

**Bevételek 2016 első félév**  


**Kereskedelmi Üzemanyag eladás**

**Bevételek 2016 második félév**



**Kereskedelmi Üzemanyag eladás**



**Üzemi bevételek éves alakulása:**A Kft. 2016 évi, üzemanyag eladástól mentes, üzleti bevételei a tervezett **144.200.451.- forint** helyett, attól **12.221.712.- forinttal** elmaradva **131.978.739.- forintra** teljesült.

A Németországból érkező járatok, a VLM légitársaság szezon közepi csődjéhez kapcsolódó friedrichshafenijárat bezárás miatt a tervezett bevételt nem hozták.

Szintén külső tényezők, törökországi terrorcselekmények, miatt a Török charterekből jelentősen kevesebb bevétel tudott csak megvalósulni.

A bevételek közti sorban szerepeltetjük a jövedéki adóbeszedésből származó bevételt, azonban ez minden tárgyhót követő hónapban befizetésre kerül a N.A.V. felé.

A tervezettől elmaradva, kevesebb bevételt jelentettek a sport, magán és üzleti célú egyéb repülésekből származó bevételek. Itt elsősorban a repülési szokások változtak, és az üzleti forgalom kisebb méretű, és így kevesebb bevételt generáló géptípusokkal üzemelt.

**Kereskedelmi üzemanyag eladás:**A repülőtér üzemanyag forgalmazása a tervezettnél némiképp jobban alakult. Ez elsősorban az Orosz légitársaság tervezettnél is nagyobb üzemanyag felvételének volt köszönhető.

**Kiadások 2016 első félév.**

**Kereskedelmi üzemanyag beszerzés 2016 első félév**

**Kiadások 2016második félév.**

**Kereskedelmi üzemanyag beszerzés 2016 második félév**

**Üzemi kiadások éves alakulása:**A Kft. 2015 évi, üzemanyag beszerzéstől mentes, üzleti kiadásai a tervezett**354.339.804.- forint** helyett, attól**42.888.702.- forinttal** kedvezőbben, **311.451.102.- forintra** teljesült.

**Jelentősebb többlet kiadások az alábbi tételeknél keletkeztek**:

2016 évben a tervezetthez képest egyik tételnél sem keletkeztek jelentős többlet kiadások.

**Megtakarítások:**

A 2016 évi üzemelés során a korábbi évekhez hasonlóan, bizonyos beszerzéseket és karbantartásokat elcsúsztattunk likvid helyzetünk miatt, valamint költéseinket minden szinten a lehetséges legminimálisabb szintre vittük, a repülésbiztonsági szempontok figyelembe vétele mellett.

**Üzemi eredmény analitika alapján**

A repülőtér üzemi tevékenységéből eredő eredménye, a jelentős bevétel kiesés ellenére sem alakult kedvezőtlenebben a bevétel kiesésnél magasabb értékű megtakarítások miatt.

**Hévíz -Balaton Airport Kft. 2016 évet érintő támogatásai**

|  |  |  |  |  |  |
| --- | --- | --- | --- | --- | --- |
| **Szerződés száma** | **Szerződés**  **dátuma** | **Támogatás**  **összege** | **Támogatást nyújtó** | **Folyósítás dátuma** | **Megjegyzés** |
| LVF/857/2016-NFM\_SZERZ | 2016.12.13 | 100.000.000,- | Nemzeti Fejlesztési Minisztérium | 2016.12.20 | 2016. évre elszámolva a teljes összeg  **125.000.000,- Ft** |
| 2016.12.30 | 25.000.000,- | 2017.01.24 |
| KGO/146-53/2015 | 2016.01.04 | 31.000.000,- | Hévíz Város Önkormányzata | 2016.05.11 | 2015. évre elszámolva 16.000.000,- Ft  2016. évre elszámolva  **15.000.000,- Ft** |
| KGO/53-2/2017 | 2017.02.21 | 50.000.000,- | Hévíz Város Önkormányzata | 2017.02.27 | 2016. évre elszámolva  **36.000.000,- Ft**  2017. évre elszámolva 14.000.000,- Ft |





**Benkő Attila  
Ügyvezető Igazgató  
Hévíz-Balaton Airport Kft.**

Sármellék, 2017. május 15.