**Előterjesztés**

**Hévíz Város Önkormányzatának Képviselő-testülete**

**2017. május 25-ei rendes nyilvános ülésére**

**Tárgy:**  Hévíz Balaton Airport Kft. 2016. évi gazdálkodása könyvvizsgálói jelentéssel ellátott mérleg és eredmény-kimutatás

**Az előterjesztő:** Papp Gábor polgármester

**Készítette:** Benkő Attila ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

Hévíz-Balaton Airport Kft Felügyelő Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

Hévíz Város Önkormányzat Képviselő-testülete 51/2012. (III.14.) Kt. határozatában döntött arról, hogy egyszemélyes gazdasági társaságot alapít Hévíz-Balaton Airport Kft néven. Az ügyvezető igazgató minden év május 31-ig beszámol az előző üzleti évről az alapító tagoknak. Az előterjesztés melléklete tartalmazza az ügyvezető által készített üzleti jelentés, az egyszerűsített mérleget és eredmény-kimutatást, valamint a könyvvizsgáló véleményét.

Az üzleti jelentés bemutatja a reptér turisztikai jelentőségét, nemcsak a tulajdonos szemszögéből, hanem képet lehet kapni a Balaton, valamint a régióba légi közlekedéssel érkezők vonzáskörzetéről. A beszámolás évében a Hévíz-Balaton reptérre moszkvai, hat németországi városból érkeztek utasok. Az év elején meg működött az antalyai kiutazó charter járat. Az előző évhez képest igaz csak minimális mértékben emelkedett a kereskedelmi és magán forgalomban érkezett utasok létszáma, mely 23.389 fő volt. Ez tartalmazza a magángépeken utazókat és személyzet létszámát is. Az üzleti tervben 25.000 fővel volt tervezve, így 1.611 fős elmaradás állapítható meg a tervhez képest. Ez biztosan nem következik be, ha a törökországi terrorcselekmények miatt nem kerülnek leállításra a járatok.

A reptér a fent leírtak ellenére eredményes évet zárt. A bevételiben nem keletkezett olyan mértékű visszaesés a török járatok elmaradása miatt, mely teljesen felborította volna a tervezett bevételeket. A török járatok miatt mintegy 13 millió forintos bevételi elmaradás jelentkezett, így a tervezett 144 millió forint helyett a teljesített bevétel 132 millió forintra teljesült. A reptér üzemanyag értékesítése a tervezetthez képest mintegy 8 millió forinttal kedvezőbben alakult, melyet elsősorban az orosz légitársaság a tervezettnél is nagyobb mennyiségű üzemanyag felvétele eredményezett.

A Hévíz-Balaton Airport Kft kiadásainak legnagyobb részét a törvény által előírt kötelező szolgáltatások igénybevétele jelenti. Havonta jelentkezett az őrzés védelem 7.020 ezer forintja, éves szinten 84.242 ezer forint. A légiforgalmi szolgáltatás havi díja 2.750 ezer forint, éves összege 33.000 ezer forint. Ugyancsak rendszeres havi kiadás a terminál épület tulajdonosának fizetett bérleti díj havonta 3.000 ezer forint, ami éves szinten 36.000 ezer forint. Az éves szinten tervezett összes kiadás 354.339 ezer forint, ebből a fenti kiadások 153.242 ezer forint, ami a tervezett összegnek majdnem az 50 %-a.

A reptér működtetéséhez alkalmazott minimális létszámnak fizetett éves bér és járuléka 62.992 ezer forint. Ezen kívül vannak a karbantartási díjak, melyeket mindenképpen fizetni kell, hogy a reptér üzemképessége biztosított legyen, ez éves szinten 15.105 ezer forint, a közüzemi díjak 15.560 ezer forint, mely egy ekkora épületnél nem képviselnek jelentős összeget, mert minden takarékossági intézkedést meg tesz a társaság, hogy ezek a díjak a leg minimálisabbak legyenek.

A tervezett 354.339 ezer forint kiadással szemben a teljesítés 311.451 ezer forint, mely több mint 40 millió forinttal kevesebb az üzleti tervben rögzítettekhez képest.

A fent leírt takarékos gazdálkodás, valamint mindent forint bevételt elősegítő intézkedések megtétele mellett lehetett elérni azt, hogy a társaság pozitív eredménnyel zárja a 2016. évet. Ehhez természetesen szükséges volt az is, hogy a központi költségvetésből a társaság 125.000 ezer forintműködési támogatást kapjon. A tulajdonos önkormányzat is jelentős összeggel támogatta a repteret, mert 2016-ban biztosított 31 millió forintot, melyből 16 millió forint a 2015. évi szállítói állományra lett elszámolva és 15 millió forint a beszámolási időszakra. A 2017-ben biztosított 50 millió forintból 36 millió forint 2016. évi szállítói állomány rendezésére lett igénybe véve, míg 14 millió forint kerül majd a 2017. szállítói állományra elszámolásra.

A Hévíz-Balaton Airport Kft a 2016. évi üzleti évet 519 ezer forint pozitív eredménnyel zárta. Az előző évi eredménye (2015. év) 32.123 ezer forint negatív eredménnyel zárult, melyet jelentősen előidézett az, hogy a központi költségvetésből lényegesen kevesebb támogatásban részesült, mint 2016-ban.

A mérleg eszköz és forrás oldala megegyező összegben 135.777 ezer forintban került megállapításra. Az előző évhez képest ez 41 millió forinttal kevesebb, melyet az eszköz oldalon 11 millió forintos tárgyi eszköz csökkenés (értékcsökkenés), 21 millió forinttal kevesebb készpénzállomány, valamint 6 millió forint aktív időbeli elhatárolás csökkenés állapítható meg okként.

Forrásoknál szintén ugyanekkora mértékű a csökkenés, ott elsősorban a rövidlejáratú kötelezettségek 34 millió forintos, az adózott eredmény 31,5 millió forintos és a hosszúlejáratú kötelezettség 5 millió forintos csökkenése, valamint az eredménytartalék negatív 32 millió forintos növekedése eredményezi az előző évhez képest a mintegy 41 millió forintos mérleg főösszeg csökkenést.

A saját tőke összege 27.061 ezer forint, míg a jegyzett tőke 51.500 ezer forint, így a saját tőke összege nem ment a jegyzett tőke összegének 50 %-a alá.

Kérem a tisztelt Képviselő-testületet, hogy a határozati javaslatot elfogadni szíveskedjen.

A döntés egyszerű többséget igényel. A határozat normatív határozat.

**2.**

**Határozati javaslat**

**(amely a Hévíz Balaton Airport Kft. taggyűlése \_\_\_/2017. (……..) számú**

**határozatának minősül)**

1. Hévíz Város Önkormányzat Képviselő-testülete a Hévíz-Balaton Airport Kft 2016. évi gazdálkodása könyvvizsgálói jelentéssel ellátott mérleg- és eredmény-kimutatását a 2016. december 31-ei állapotnak megfelelően az eszközök és források értékét illetően egyező összeggel, 135.777 ezer forintban, és 519 ezer forint pozitív mérleg szerinti eredménnyel elfogadja.
2. A Képviselő-testület felkéri a polgármestert, hogy a Hévíz-Balaton Airport Kft ügyvezető igazgatóját a döntésről értesítse.

Felelős: Papp Gábor polgármester

Határidő: 2017. május 31.

**4.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
|  |  |  |  |
| Dr. Tüske Róbert | Jegyző |  |  |
| Szintén László | Közgazdasági osztályvezető / pénzügyi ellenőrzés |  |  |
|  |  |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | ügyvezető igazgató |  |  |
|  |  |  |  |